આનંદ શર્માએ કહ્યુ કે આ નાદિર શાહની સરકાર છે, મનમાની કરી રહી છે. પીએમ અને સરકારે હિંદુસ્તાનના નવયુવાનોને જે સપના બતાવ્યા અને જે વચનો આપયા તે પૂરા કર્યા નથી. તમે એક એવી દુનિયા બતાવી રહ્યા છો જે બેરોજગારી અને ભૂખમરાને વધારે છે. જૂની વસ્તુઓ પર પડદો પાડી દીધો અને નવી વસ્તુઓ સનસની બનાવીને લઇ આવ્યા. આનંદ શર્માએ 2000 ની નોટ માટે કહ્યુ કે આવી નોટ પહેલા ચૂરણ સાથે મળતી હતી. દરેક વસ્તુ પર સર્જીકલ સ્ટ્રાઇક થઇ રહી છે. પાકને ઘરમાં ઘૂસીને મારો, બદલો લેવાનો છે. કાળાનાણા પર સર્જીકલ સ્ટ્રાઇક થઇ ગઇ.. આમાં શું સર્જીકલ સ્ટ્ર્રાઇક થઇ. પહેલા તો સવાલ એ છે કે તમારી પાસે સૂચના છે કે સ્વિસ બેંકમાં કેટલા પૈસા છે. કેવો દેશ તમે બનાવી રહ્યા છો. પૈસા આપણા છે અને આપણે તે ઉપાડવા માટે ભીખ માંગવા માટે મજબૂર બની રહ્યા છે. પીએમ એ રકમ પર મર્યાદા લગાવી દીધી છે. આનાથી લાખો પ્રવાસીઓના પૈસા ફસાઇ ગયા છે. આખી દુનિયાના મોટા દેશોએ પોતાના નાગરિકોને એડવાઇઝરી મોકલી છે કે ભારત જતા પહેલા એક વાર વિચારી લો. મોદીજી, ખેડૂત ધોતીમાં ક્રેડિટ કાર્ડ નથી રાખતો. મોદીજી, તમે હિંદુસ્તાનના બધા નાગરિકોને ચેતવ્યા વિના જ અપરાધી બનાવી દીધા છે.